565.000 kroner fra Aabybro og 560.065 kroner fra Aars. To nordjyske byer skilte sig markant ud ved årets Knæk Cancer-show på TV2. I Aabybro sluttede en længere række af Knæk Cancer-aktiviteter med et stort show lørdag aften med spisning, underholdning med rapperen Per Vers, Jakob Sveistrup og meget andet, inden der blev spillet op til dans. - Det gik forrygende godt, lyder det dagen derpå fra en træt men glad medarrangør June Haugaard. Langt over ambitionen - Vi havde opstillet et forsigtigt mål på 400.000 kroner, men auktionerne gik over al forventning, og vi har fået masser af positive tilbagmelderinger, siger hun. Det endelige bidrag fra Aabybro er endnu ikke endelig opgjort, så tallet bliver formentlig noget højere, lyder det fra June Haugaard. - Det beløb, vi meldte ind, er det vi er helt sikre på, men vi har endnu ikke får gjort regnskabet fra for eksempel bardriften op endnu, siger hun. Gallafesten med 500 gæster var, som nævnt, kulminationen på en lang række aktiviteter til fordel for Knæk Cancer i Aabybro og omegn den seneste tid. Samlet har omkring 250 frivillige været i gang. Tre drenge havde i løbet af 15 dage samlet  8897 kroner ind ved at samle flasker, en pige har solgt hjemmelavede smykker, der har været bankob, modshow og en lang række andre aktiviteter. - Det er så fedt, at mange har valgt at være med i fællesskabet om det her, og det er fantastisk at opleve, hvordan folk er glade og gavmilide, siger June Haugaard. To måneders pause Når de endelige opgørelser og afregninger af overstået, vil June Haugaard og de øvrige arrangører kunne læne sig tilbage og slappe af et par måneder, inden det går i gang igen. Det er et kæmpe set-up, der skal gøres klar, inden Aabybro og alle de andre byer er klar til næste års Knæk Cancer, og det kræver lang tids planlægning og forberedelse, fortæller June Haugaard.

Opsummering:
Et væld af aktiviteter i Aabybro og Aars vag baggrunden for de to byer tilsammen kunne aflevere mere end 1,2 million kroner til årets Knæk Cancer-indsamling.